Ir-Regolament tal-Kummissijoni (KE) Nru 761/1999
tat-12 ta’ April 1999
li jemenda r-Regolament (KEE) Nru 2676/90 li jistabbilixxi l-metodi tal-Komunità għall-analiżi ta’ l-inbejjed
IL-KUMMISSJONI TAL-KOMUNITÀ EWROPEA,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 822/87 tas-16 ta’ Marzu 1987 dwar l-organizzazzjoni komuni tas-suq ta’ l-inbid [1], hekk kif emendat l-aħħar bir-Regolament (KE) Nru 1627/98 [2], u b’mod partikolari l-Artikolu 74 tiegħu,
Billi l-Anness tar-Regolament tal-Kummissjoni (KEE) Nru 2676/90 [3], kif emendat l-aħħar bir-Regolament (KE) Nru 822/97 [4], jiddeskrivi l-metodi ta’ analiżi; peress li l-metodu ta’ analiżi għall-aċiduD-malic deskritt fil-Kapitolu 20 ġie ippruvat bħala mhux preċiż għall-aħħar, u ġie żviluppat metodu ġdid li hu aktar korrett; peress li ġie żviluppat metodu ġdid għall-analżi tad-derivattivi tas-cyanide, li hu aktar sensittiv u aktar faċli biex jiġi applikat; peress li ġie żviluppat fuq livelli internazzjonali metodu ġdid li jiddetermina l-ethyl carbamate fl-inbid; peress li dawn it-tliet metodi ġew ippruvati b’mod konformi mal-kriterji rikonoxxuti internazzjonalment; peress li l-użu ta’ dawn il-metodi jistgħu jiżguraw aktar il-kontroll tal-kwalità u l-awtentiċità ta’ l-inbid, u jistgħu jipprevjenu nuqqas ta’ qbil minħabba l-applikazzjoni ta’ metodi ta’ analiżi skaduti u li m’humiex ta’ min jorbot wisq fuqhom; peress li d-deskrizzjonijiet tal-metodi l-ġodda ġew approvati mill-Uffiċċju Internazzjonali dwar id-Dwieli u l-Inbid; peress li dawn għandhom jidħlu f’dan ir-Regolament;
Billi l-miżuri stabbiliti f’dan ir-Regolament jikkonformaw ma’ l-opinjoni tal-Kumitat ta’ Tmexxija dwar l-Inbid,
ADOTTAT DAN IR-REGOLAMENT:
Artikolu 1
L-Anness għar-REGOLAMENT (KEE) Nru 2676/90 huwa emendat kif ġej:
1. Il-Kapitolu 20 (Aċidu D-malic) huwa mibdul bl-Anness I ta’ dan ir-Regolament;
2. Il-Kapitolu 38 (derivattivi tas-cyanide) huwa mibdul bl-Anness II ta’ dan ir-Regolament;
3. L-Anness III ta’ dan ir-Regolament jiżdied mal-Kapitolu 44.
Artikolu 2
Dan ir-Regolament għandu jidħol fis-seħħ fis-seba’ jum wara l-pubblikazzjoni tiegħu fil-Ġurnal Uffiċjali tal-Komunità Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-12 ta’ April 1999.